Hlavný kontrolór obce Plavecký Peter

Materiál pre rokovanie Obecného zastupiteľstva v Plaveckom Petre

**Stanovisko**

**hlavného kontrolóra k materiálu Rozpočet obce na rok 2016 –**

**2.zmena rozpočtu rozpočtovým opatrením číslo: 2/2016**

 Stanovisko hlavného kontrolóra k návrhu zmeny rozpočtu obce Plavecký Peter na rok 2016 je predkladané vychádzajúc z ustanovenia § 18 f ods. 1 písm.c.) zákona č. 369/1990 Zb. o obecnom zriadení v znení neskorších zmien a doplnkov.

**1. Zákonnosť predloženého návrhu rozpočtu:**

**1.1. Súlad so Všeobecne záväznými právnymi predpismi.**

Predkladaný rozpočet obce Plavecký Peter na rok 2016 – 1. zmena rozpočtu Rozpočtovým opatrením číslo 1/2016 je vypracovaná v zmysle ustanovenia § 14, ods. 2 písm.b) a v zmysle § 10 ods. 8 v súlade so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v z.n.p. a zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov.

Návrh zmeny rozpočtu zohľadňuje taktiež ustanovenia zákonov:

* č.582/2004 Z.z. o miestnych daniach a miestnom poplatku za komunálne odpady a drobné stavebné odpady v z.n.p. v nadväznosti na prijaté VZN
* č.564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov v z.n.p.
* č.597/2003 Z.z. o financovaní základných škôl, stredných škôl a školských zariadení v z.n.p.

**1.2. Súlad so Všeobecne záväznými nariadeniami obce**

Rozpočet obce Plavecký Peter – 2. zmena rozpočtu RO č. 2/2016 je spracovaná v súlade so Všeobecne záväznými nariadeniami platnými na území obce (úsek miestnych daní a poplatkov, školstva a iné)

**1.3. Dodržiavanie informačnej povinnosti zo strany obce**

Rozpočet obce Plavecký Peter – 2. zmena rozpočtu RO č. 2/2016 boli zverejnená na úradnej tabuli obce a internetovej web stránke obce.

**2. Metodická správnosť predloženého rozpočtu**

 Predkladaný Rozpočet – 2. zmena rozpočtu RO č. 2/2016 a  boli spracované podľa rozpočtovej kvalifikácie v súlade s Opatrením MF SR č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v z.n.p., ktorá je záväzná pri zostavovaní rozpočtov územnej samosprávy.

Predpokladaný Rozpočet obce Plavecký Peter na rok 2016 – 2. zmena rozpočtu RO č.2/2016 boli vypracované na základe preukázaných zmien v príjmovej časti rozpočtu a na základe nevyhnutných potrieb výdavkovej časti rozpočtu. Predložený návrh zohľadňuje zmeny ako na strane príjmov, tak aj na strane výdavkov, ktoré doposiaľ neboli v schválenom rozpočte zapracované.

**3. Návrh na zmenu rozpočtu:**

 Na základe vyhodnotenia procesov prípravy a tvorby návrhu predkladanej zmeny

**o d p o r ú č a m**

poslancom Obecného zastupiteľstva v Plaveckom Petre predložený materiál – rozpočet obce Plavecký Peter – zmeny rozpočtu rozpočtovým opatrením číslo 2/2016 schváliť nasledovne:

V zmysle ustanovenia **§ 14 ods. 2 písm. b) a § 10 ods. 8**  **zák.č. 583/2004** Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. podľa priloženého návrhu zmenu rozpočtu:

**Rozpočtovým opatrením číslo: 2/2016**

* v zmysle ustanovenia **§ 14 ods. 2 písm. b) zák.č. 583/2004** Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. podľa priloženého návrhu:

|  |  |  |  |
| --- | --- | --- | --- |
|  | Rozpočet na rok 2016 v € | 1.zmena rozpočtu 6.6.2016 | 2.zmena rozpočtu26.9.2016 |
| Bežné príjmy | 286 621,00 | 286 621,00 | 292 833,00 |
| Kapitálové príjmy | 1 175,00 | 1 175,00 | 2 515,00 |
| Finančné príjmové operácie | 25 000,00 | 25 000,00 | 34 431,00 |
| Príjmy spolu: | 312 796,00 | 312 796,00 | 329 779,00 |

|  |  |  |  |
| --- | --- | --- | --- |
|  | Rozpočet na rok 2016 v € | 1.zmena rozpočtu 6.6.2016 | 2.zmena rozpočtu26.9.2016 |
| Bežné výdavky | 160 267,00 | 160 267,00 | 159 827,00 |
| Kapitálové výdavky | 13 000,00 | 19 414,19 | 37 322,00 |
| Finančné výdavkové operácie | 6 200,00 | 6 200,00 | 6 200,00 |
| Výdavky spolu: | 179 467,00 | 185 881,19 | 203 349,00 |

* v zmysle **§ 10 ods. 8 zák. č. 583/2004** Z. z. o rozpočtových pravidlách územnej samosprávy a o zmene a doplnení niektorých zákonov v z.n.p. - použitie rezervného

fondu:

* 5 409,52 € na rekonštrukcie kuchyne v KD
* 3 306,00 € na rozšírenie obecnej kanalizácie
* 2 555,96 € na rekonštrukciu kúrenia v KD
* 2 605,20 € na vybavenie kuchyne v KD digestorom a odsávaním pár
* 3 900,00 € na rekonštrukciu MK v časti obce Paseky

 V Plaveckom Petre, 26.septembra 2016 Alexandra Mičová

 hlavná kontrolórka obce